Lyguminis tapyras

Lyguminis tapyras (Tapirus terrestris) – tapyrinių (Tapiridae) šeimos neporakanopis žinduolis. Ilgis 1,7-2 m, masė 225-250 kg. Kailis šiurkštus, ausys su baltais galiukais, karčiai siauri. Būdingiausias požymis – šviesiai ruda spalva ant skruostų, gerklės ir krūtinės. 

Mėgsta buveines prie vandens. Gerai plaukioja, o sprukdamas nuo jaguaro ar pumos paneria į vandenį. Ganosi naktį, minta įvairiomis žolėmis, nendrėmis bei vaisiais. 

Paplitęs Pietų Amerikos šiaurinėje ir centrinėje dalyje.

Neporakanopiai